Document ID: /fineweb-2-swissfilter-quality_10-filterrobots/filtered/02818.jsonl.gz/109

Ivo Anđelić, profesionalni hrvatski boksač u teškoj kategoriji (Bad Ragaz) iz Alicantea u Španjolskoj se vraća kao pobjednik. U svojoj desetoj profesionalnoj borbi pobijedio je Rusa Magomeda Azueva na bodove. Malo tko se nadao ovakvom uspjehu jer je Ivo ipak bio gost u Španjolskoj i još umoran od puta, a Azuev do sada nije znao za poraz. Kad je 18. listopada poletio iz Basela, Ivo je bio uvjeren u svoju pobjedu i već sutradan, u subotu 19. listopada 2013. upisao je još jednu pobjedu u svojoi karijeri.
Ivo je oduševio oko 1300 posjetilaca koji su te večeri pratili ovu borbu, a po završetku okružili su ga brojni španjolski novinari. Budući da smo nedavno najavili ovaj meč, Ivo se zahvaljuje brojnim Hrvatima diljem svijeta koji su ga podržali u ovoj borbi.